ขอเริ่มที่รีวิวอาหารทีละอย่างก่อนเลยนะครับ
1) ไก่สมุนไพร --> ไก่ค่อนข้างแข็ง แต่ใบกะเพรากรอบดีครับ
2) ไข่เจียวเห็ด --> เฉยๆมากจานนี้ สั่งมาฆ่าเวลารอเมนูอื่นครับ
3) ยำเห็ดรวม --> เห็ดสดมาก ลงตัวสุดๆ แนะนำให้สั่งครับ
4) ปลาทับทิมราดน้ำปลา --> เนื้อปลากรอบกำลังดี แต่เค็มไปหน่อย
คราวนี้มาพูดถึงเรื่องบรรยากาศกันบ้าง พอดีผมไปช่วงกลางคืน ยุงเยอะมาก แนะนำให้ขอยากันยุง
จากทางร้านเค้ามาจุดนะครับ ช่วงที่ผมไปเป็นช่วงหยุดยาววันแม่ วันนั้นคนเยอะมาก แน่นทุกโต๊ะ 
มีคนรับออเดอร์แค่ 1-2 คนเท่านั้น พอสั่งอาหารเค้าก็บอกว่ารอประมาณ 1 ชม.นะ แล้วก็เป็นไปตามคาดครับ จานแรกกว่าจะมาก็ปาเข้าไป 40 นาทีได้ รอกว่าจะครบทุกเมนูเสียเวลาไปทั้งหมด 1ชม. 40 นาทีเลยทีเดียว (ด้วยความหิวที่รอนาน เลยรีบกินกันก่อนจนลืมถ่ายรูปไป ทำให้เหลือรูปมาลงแค่สองรูปครับ 
T T) สุดท้ายที่จะบอกก็คือว่า ถ้าไม่ได้มาในช่วงเทศกาล ร้านนี้ก็ถือเป็นร้านที่ดีครับ แต่ถ้ามาในช่วงเทศกาลแล้วเป็นตอนเย็นด้วย ผมไม่แนะนำตามเหตุผลด้านบนนะครับ :)